আবারও ধারে খেলতে ইউরোপে ফিরলেন আলেজান্দ্রো পাতো।ইংলিশ প্রিমিয়ার লিগের বর্তমান চ্যাম্পিয়ন চেলসিতে যোগ দিয়েছেন তিনি। মৌসুমের শেষ পর্যন্ত ব্লুজদের সঙ্গেই খেলছেন তিনি। গত মৌসুমে প্রিমিয়ার লিগের শিরোপা জিতেছে চেলসি। কিন্তু এই মৌসুমের শুরু থেকেই ভুগছে ব্লুজরা। তাই জানুয়ারির এই সময়টায় দলের কিছুটা নতুন করে গুছিয়ে নেয়ার সুযোগ পেয়েছে। বড় অংকের টাকার বিনিময়ে পাতোকে কিনতে চেয়েছিল চীনের ক্লাব। কিন্তু ক্যারিয়ারটা এখানেই শেষ করে দিতে চাননা তিনি। যে কারণেই লোভ সামলিয়ে সেই প্রস্তাব ফিরিয়ে দিয়েছেন তিনি।